Lav et referat af nedenstående tekst:

Tekst:
Presset blev for stort. Den beskikkede værge trækker sig. Det erfarer TV2 Nord onsdag aften. Dermed er vejen nu banet for, at den 44-årige hjerneskadede Hans kan få en anden værge end den, som ifølge hans familie nægtede dem at se ham, mens han var indlagt på Aalborg Universitetshospital i 25 dage. Værgen har helt officielt søgt om fritagelse for at være værge for Hans. Det sker, efter TV2 Nord igennem de seneste uger har afdækket hele forløbet. Familieretshuset skal nu på udkig efter en ny værge, ifølge TV2 Nords oplysninger. I forvejen har hans søster Mette Gramstrup Ratzer gennem længere tid anmodet Familieretshuset om at blive værge for sin bror. Værge afviser alt Meldingen om, at værgen trækker sig, kommer samtidig med, at den nordjyske regionsrådsformand Mads Duedahl (V) i dag beklager hele sagen. Det sker, efter Familieretshuset har slået fast, at en personlig værge ikke kan begrænse eller forbyde pårørende at besøge en borger på regionens sygehuse. Værgen selv benægter også, at han har nedlagt forbud mod familiebesøg til hans hjerneskadede klient. Men Regionen holder fast i, det ikke var dem, der igennem 25 dage holdt den hjerneskadedes familie væk fra sygehuset. Nægtet adgang Mette Gramstrup Ratzer har i flere måneder kæmpet for at få en forklaring på, hvorfor hun og hendes mor blev nægtet at besøge deres hjerneskadede bror Hans, da han var indlagt på Aalborg Universitetshospital i 25 dage. - Vi måtte selv finde ud af, at Hans var blevet indlagt, har den frustrerede søster tidligere fortalt TV2 Nord.

Referat:
Værgen har søgt om fritagelse fra jobbet som værge for den 44-årige hjerneskadede Hans. Familieretshuset vil nu udpege en ny værge.